**Kinnitatud MTÜ Partnerid juhatus**

 **09.01.24**

 **MTÜ Partnerid**

 **Vihmavarjuprojekti “Särtsu juurde vol 1” minivooru statuut**

Minivooru eesmärk on *« Vihmavarjuprojektide »* kaudu toetada projekti *Särtsu juurde* raames n.ö. rohujuuretasandil algatatud tegevusi elukeskkonna rikastamiseks, piirkonna tuntuse tõstmiseks, parandada koostööd, tagada traditsioonide jätkumine, võimestada kogukondi ja julgustada noori ise sündmusi korraldama.

Vihmavarjuprojekt on lihtsustatud võimalus tegevusi ellu viia MTÜ Partnerite poolt toetatuna. Partnerid kui « vihmavari » vastutab tegevuste abikõlbulikkuse, rahastuse ning aruandluse eest PRIAga. Taotleja roll on projekti tegevused kokkulepitud tingimustel ellu viia.

**Eesmärgid :**

* Kogukondade/MTÜ-de võimekuse suurendamine
* Noorte poolt elluviidavate ja noortele suunatud tegevuste hoogustumine

**Ootame taotlusi, millega soovitakse :**

* Võimendada, anda lisaväärtust ja uut hingamist kogukonnas juba toimuvatele traditsioonilistele tegevustele ja sündmustele. Eeldame, et toetus annab võimaluse lisada senisele traditsioonilisele sündmusele või tegevusele uue nüansi, mis on mingil moel esmakordne ja uudne.
* Ellu kutsuda uusi algatusi, mõtteid, ideid, mis rikastavad MTÜ Partnerid piirkonda kultuuri-, spordi- ja külaelu omanäoliste sündmuste ja tegevustega.
* Parandada omavahelist koostööd, kaasata rohkem kogukonna liikmeid
* Tõsta MTÜ-de tegevusvalmidust ja nn sisemist energiat, et vältida sädeinimeste läbipõlemist ning suurendada liikmete aktiivsust.

Taotluste esitamise tähtaeg on 01.-16.veebruar 2024.a.

Voorus saab esitada 1 projektitaotluse.

Vajadusel avatakse lisavoor eelarve jäägile.

Projektide elluviimise tähtaeg on 31.detsember 2024.a.

**Toetatavad tegevused:**

* Koolituste, õpitubade, kultuuriürituste jt sündmuste korraldamine
* Tegevusteks vajalike materjalide ostmine

Partnerid rahastab tegevusega seotud otseseid kulutusi: teavitus, ruumide/vahendite rent, lektori/esineja tasu, päeva juhtimine, tegevuste läbiviimine, transport, toitlustus, majutus, õppereis ning muud otseselt tegevuste eesmärkidega ja korraldamisega seotud kulud.

**Ei rahastata**:

* Investeeringuid põhivarasse (s.h. remondi-ja hooldustööd)
* Kulusid meenetele, kingitustele, auhindadele
* Lasteasutuste ekskursioone ja õppekäike
* KOV-I tegevustoetusega vm toetusega samadele tegevustele tehtavaid kulusid

Planeeritav kulu peab olema mõistlik, põhjendatud, selge, üksikasjalikult kirjeldatud, majanduslikult otstarbekas ja toetuse eesmärgi saavutamiseks vajalik. Toetuse taotleja tagab kasutatava toetusraha otstarbeka ja säästliku kasutamise.

**Toetuse suurus ja määr**

Toetuse suurus on 300-1500 eurot.

Toetuse määr on kuni 90%

Omafinantseeringu kohta esitab MTÜ Partnerid arve taotlejale.

Eelarve 10 000 eurot

**Nõuded taotlejale ja taotlusele**

Taotlejaks võib olla MTÜ Partnerid piirkonnas (Haljala vald v.a. endine Vihula ala; Rakvere vald, Vinni vald v.a. endine Rägavere ja Laekvere ala; Viru-Nigula vald v.a. endine Aseri ala) tegutsev MTÜ, huvirühm, sõpruskond.

* Tegevuste peamine sihtgrupp peab olema Partnerite piirkonna elanikud.
* Noorte poolt esitatud projektil peab olema mentor (täiskasvanu), kes kinnituskirjaga võtab kohustuse noori toetada nii projekti kirjutamisel kui teostamisel
* Huvirühmal ja sõpruskonnal peab olema määratud esindaja, kes vastutab projekti elluviimise eest
* Taotleja võtab endale vastutuse kogu taotluse aluseks oleva tegevuse korraldamise eest – sisulise poole planeerimine ja läbiviimine, broneeringute tegemine, hinnapakkumiste küsimine, läbirääkimised teenusepakkujatega, eelarve jälgimine, üritusest/koolitusest/infopäevast jms osavõtjate registreerimislehe täitmine, LEADER ja Partnerite logode kasutamine üritustel jms kohtades teavitamaks toetuse kaasamisest.
* Kui toetust kasutatakse kaasfinatseerimiseks peab taotlusel ära näitama kõik tegevused ja kogu eelarve jaotuse.
* Planeeritav kulu peab olema mõistlik, põhjendatud, selge, üksikasjalikult kirjeldatud, majanduslikult otstarbekas ja toetuse eesmärgi saavutamiseks vajalik. Toetuse taotleja tagab kasutatava toetusraha otstarbeka ja säästliku kasutamise.

**Taotluse esitamine, läbivaatamine ja kinnitamine**

Taotlusvooru tingimused ja vormid on kättesaadavad Partnerite kodulehel <https://mtupartnerid.eu/>

Taotlus esitatakse digiallkirjastatult e-maili aadressil info@mtupartnerid.eu

Taotleja saab vastuskirja taotluse vastuvõtmise kohta.

MTÜ Partnerid juhatus otsustab taotluses kirjeldatud tegevuste vajalikkuse põhjenduse ja eelarve sobivuse alusel soovitud tegevuste elluviimise rahastamise ning kinnitab taotlejale eelarve tegevuste läbiviimiseks.

Vajadusel küsitakse taotlejalt täiendavat infot või andmeid või kutsutakse taotleja planeeritavaid tegevusi Partnerite juhatusele tutvustama.

Otsus projektitaotluse heakskiitmise või tagasilükkamise kohta tehakse hiljemalt 30 kalendripäeva jooksul arvates vooru lõppemise kuupäevast.

Rahastamise otsustamisel arvestatakse :

* Toob välja Partnerite piirkonna/KOV-i/küla eripära, aitab tutvustada meie piirkonda
* Traditsioonilisele tegevusele/üritusele on lisandunud midagi uudset või « kiiksuga »
* Taotleja tegevuskavasse on lisandunud uus ja huvitav kogukonnale/noortele suunatud üritus/tegevus
* Noorte algatuse väärtustamine
* Arvestab ümbritsevat keskkonda
* Taotleja kaasamisoskused on oluliselt paranemas, suureneb koostöö

Partnerid tegevjuht annab taotlejale otsusest teada e-posti teel ning taotleja võib alustada tegevuse elluviimisega kohe peale rahastamise otsuse saamist.

**Tegevuste elluviimine**

 Toetusega elluviidavate tegevuste eest esitab teenusepakkuja arved otse Partneritele, kui ei ole kokkulepitud teisiti. Võimalikud eelarvevälised lisakulud katab taotleja omavahenditest.

Taotlejale rahastusega kaasnevad kohustused:

* Eelarve kasutamise ja tegevuskava jälgimine ;
* Kõik tegevuse elluviimise dokumendid (hinnapakkumised, arved, päevakavad, osalejate nimekirjad, flaierid, kutsed jms) peavad vastama LEADER määruse nõuetele
* Partnerid veebilehel tuleb avalikustada info toimuvate tegevuste kohta, selleks annab taotleja Partneritele vähemalt 7 päeva ette teada täpse tegevuse aja, koha ning päevakava
* Peale tegevuse elluviimist peab taotleja saatma Partneritele väikese kokkuvõtte toimunust, tulemustest ning jäädvustused (pildi-või videomaterjali) hiljemalt 7päeva peale ürituse toimumist.
* Kui eelarves on ürituse teavituse avaldamine ajalehes, sotsiaalmeedias vm, ei tohi unustada toetuse saamiseks vajaliku tähistuse olemasolu
* LEADER ning Partnerite logode kasutamine ürituste jm tegevuste korraldamisel on kohustuslik
* Osalejate registreerimisleht peab sisaldama osaleja nime, esindatust (külaselts, ettevõte, klubi vms), kontakti (telefon või e-post) ning osaleja allkirja
* Massiürituse (festivalid, laadad jms) puhul ei pea osalejaid registreerima, registreeritakse ürituse korraldajad
* Kui tegevuse maksumus ilma käibemaksuta on üle 1000 euro, tuleb esitada hinnapakkumus, mis sisaldab teavet ostetava teenuse maksumuse ja koguse kohta
* Hinnapakkumus peab olema väljastatud MTÜ Partneritele (kui ei ole kokkulepitud teisiti) ning sisaldama MTÜ Partnerid (või taotleja) rekvisiite, hinnapakkuja nime, registrikoodi ja kontaktandmeid, väljastamise kuupäeva, toetatava tegevuse käibemaksuga ja käibemaksuta summat. Väljavalitud hinnapakkumus ei tohi olla põhjendamatult kõrge võrreldes tavaliselt sarnase tegevuse eest tasutava hinnaga
* Arved esitab teenusepakkuja MTÜ Partneritele aadressile elsa@mtupartnerid.eu
* Arve sisu lepib eelnevalt kokku taotleja. Arve peab sisaldama: MTÜ Partnerid rekvisiite (kui ei ole kokkulepitud teisiti), arve esitaja nime, registrikoodi ja kontaktandmeid, arve nr ja väljastamise kuupäeva, tegevuse kirjeldust, ühikut ja ühiku hinda, käibemaksuga ja käibemaksuta maksumust
* Hinnapakkumuste ja arvete nõuetekohasuse eest vastutab taotleja
* MTÜ Partnerid maksab kulutuse välja üksnes abikõlblike, taotlejaga eelnevalt kokku lepitud kulude hüvitamiseks kui tegevused on elluviidud ning tegevuse elluviija on esitanud aruande ja tõendusmaterjalid ning tasunud omaosaluse Partneritele (kui ei ole kokkulepitud teisiti, näiteks kaupluste arved õpitubade materjalide ostuks jms)
* Kui tegevuste elluviimisel ei ole järgitud teavituse ja tähistamise nõudeid – ehk puudu on ettenähtud logod, osalejate nimekirjad ning tegevuste pildimaterjal – siis MTÜ Partnerid ei saa antud tegevust toetada ning juba teostatud tegevuse eest tasub 100% taotleja.

**Statuudi täiendamine**

MTÜ Partnerid juhatusel on õigus statuuti jooksvalt täiendada. Kehtiv statuut ja muudatuse ajalugu on kajastatud MTÜ Partnerid kodulehel.

**Kontakt ja lisainfo:**

Elsa Hundt, elsa@mtupartnerid.eu, 5286307